40 हजार देने के बाद भी नहीं लगा बिजली कनेक्शन, DM के पैरों में गिरकर फफक-फफक कर रोया किसान, देखें VIDEO  
डीएम से मिलने आया था किसान
मुलाकात नहीं हो पाई तो रो पड़ा
 किसान का वीडियो हुआ वायरल
28 दिसंबर को अजीत जिला कलेक्टर से मिलने उनके दफ्तर गए थे और उन्होंने दोपहर दो बजे तक मुलाकात के लिए इंतजार किया. लेकिन जिला कलेक्टर ने उन्हें मिलने के लिए समय नहीं दिया और अपने ऑफिस से बाहर जाने के लिए निकलीं तो उनका सब्र का बांध टूट गया और वे रो पड़े. लेकिन कलेक्टर उन्हें अनदेखा करके गाड़ी में जा बैठीं.
वीडियो में देखा जा सकता है कि गाड़ी में चढ़ने के बाद जब किसान उनकी कार के पास जाता है तो कलेक्टर कुछ पल के लिए ही उनकी बात सुनती हैं और वहां से चली जाती हैं. . इस दौरान कलेक्टर ने किसान से सिर्फ इतना कहा कि अभी यहीं बैठो, तुम्हारे साथ अधिकारी को भेजकर मामले की जांच कराते हैं.
कब बदलेगी अन्नदाता की तक़दीर-तस्वीर! @ndtvindia@_YogendraYadavpic.twitter.com/9a9q6gACy7
किसान का कहना है कि खेत के पास ट्रांसफार्मर की व्यवस्था नहीं होने की वजह से उसका फसल सूखने के कगार पर है. अगर फसल बर्बाद हुआ तो उसका परिवार भूखों मरने के कगार पर पहुंच जाएगा.
किसान अजीत ने बताया कि उन्होंने पिछले साल 14 अगस्त को खेतों मे पांच हॉर्स पावर के कनेक्शन के लिए 40 हजार रुपए दिए थे. किसान ने बताया कि उन्होंने सारी औपचारिकताएं पूरी की है, लेकिन कई बार अपील करने के बाद भी उन्हें कनेक्शन नहीं दिया गया. इस मामले पर जिला कलेक्टर अनुग्रह पी से बात की गई तो उन्होंने बताया, '  इस मामले में कलेक्टर अनुग्रह पी का कहना है कि कोई अनावश्यक देरी नहीं हुई है, अमूमन कनेक्शन के लिये आवेदन देने के 6 महीने बाद ही कनेक्शन मिलता है. हमने उन्हें कनेक्शन मुहैया करा दिया है फसल की भी जांच हो गई है, फसलें ठीक हैं अगर किसान को और भी कोई ज़रूरत होगी तो हम उसे पूरा करेंगे.'